**ΕΝΟΤΗΤΑ 15**

**ΑΠΟΙΚΙΟΚΡΑΤΙΑ ΚΑΙ ΑΠΟΙΚΙΑΚΟΙ ΑΝΤΑΓΩΝΙΣΜΟΙ**

Τα αναπτυγμένα ευρωπαϊκά κράτη αναζήτησαν εδάφη έξω από την Ευρώπη, για να τα εκμεταλλευθούν (ιμπεριαλισμός), και προσπάθησαν να αποκτήσουν αποικίες.

Τα αίτια του αποικιακού φαινομένου ήταν:

α] η ανάγκη για νέες αγορές,

β] η ανάγκη για πρώτες ύλες και πετρέλαιο,

γ] η ανάγκη για επένδυση κεφαλαίων σε νέες περιοχές,

δ] ο έλεγχος των θαλασσών για στρατιωτικούς λόγους και

ε] η ενίσχυση του εθνικού γοήτρου.

Την αποικιακή πολιτική υποστήριζαν κυρίως οι αστοί, που είχαν συμφέροντα, αλλά και άλλες κοινωνικές ομάδες που προσδοκούσαν οικονομική και κοινωνική άνοδο.

Πρωτοπόροι της αποικιακής εξάπλωσης των Ευρωπαίων ήταν :

* οι εξερευνητές,
* οι ιεραπόστολοικαι
* οι έμποροι.

Οι μορφές της αποικιοκρατικής πολιτικής ήταν δύο.

Η μία, και πιο συνηθισμένη, ήταν η κατά­κτηση εδαφών και η άλλη η οικονομική διείσδυση σε ανεξάρτητα κράτη, όπως π,χ. της Γερμανίας στην Οθωμανική αυτοκρατορία.

Τα ευρωπαϊκά κράτη δημιούργησαν αποικίες στην Ασία και στην Αφρική, η οποία έγινε μια μεγάλη αποικία.

Η μεγαλύτερη αποικιακή δύναμη ήταν η Μ. Βρετανία, που κατείχε την Αυστραλία, τη Ν. Ζηλαν­δία, τον Καναδά, την Ινδία, το Πακιστάν, τη Ν. Αφρική κ.λπ., ενώ έλεγχε και στρατηγικά σημεία [Γιβραλτάρ, Μάλτα, Κύπρος κ.λπ.].

Η Γαλλία είχε αποικίες στην Αφρική [Αλγερία, Τυνησία, Μαρόκο, Σενεγάλη κ.ά.] και στην Άπω Ανατολή [Βιετνάμ, Λάος, Καμπότζη].

Αποικίες είχαν και το Βέλγιο, η Ολλανδία, η Πορτογαλία, η Γερμανία, η Ισπανία, η Ιταλία, ενώ η Ρωσία εποίκισε όλη τη Βόρεια Ασία και έφτασε στον Ειρηνικό ωκεανό.

Ο πλούτος των αποικιών λεηλατήθηκε και οι ντόπιοι πληθυσμοί έγιναν, σχεδόν δούλοι.

Οι αποικιακές Δυνάμεις μετέφεραν στις αποικίες όλα τα στοιχείο του υλικού και του πνευματικού τους πολιτισμού (τεχνολογία, θεσμούς, θρησκεία, ιδεολογίες κ.λπ.).

Οι λαοί των αποικιών κινήθηκαν από την υποταγή ως την επανάσταση.

Οι Ευρωπαίοι αποικιοκράτες καρπώθηκαν τον πλούτο των αποικιών και απέκτησαν την αίσθηση ανωτερότητας των ίδιων και του πολιτισμού τους, ενώ η Ευρώπη έγινε το κέντρο του κόσμου.

Τέλος, σημειώθηκαν οξύτατοι ανταγωνισμοί μεταξύ των αποικιακών Δυνάμεων. Η Γερμανία που αναπτύχθηκε οικονομικά, στράφηκε εναντίον της Αγγλίας και της Γαλλίας.